《发都城》
明代·黄衷

云霁钟陵晓冻轻，桥门飞鞚上初程。油车分御嫌家累，绮席留欢念友生。

沿涧或逢晴鹊浴，入村才及午鸡鸣。兹行犹是星摇夜，悄悄徒深慰物情。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。